Source: http://legestart.ro/s-au-modificat-codul-penal-al-romaniei-si-legea-privind-codul-penal/
Timestamp: 2017-04-28 21:53:58+00:00

Document:
S-au modificat Codul Penal al României şi Legea privind Codul penal |
Acasa ⁄ Specialişti ⁄ Juridic ⁄ S-au modificat Codul Penal al României şi Legea privind Codul penal
S-au modificat Codul Penal al României şi Legea privind Codul penal
Apr 20, 2012 Postat de Ioana Popa in Juridic	Etichete Codul Penal, lege codul penal, modificare	Comentarii 0
În Monitorul Oficial nr. 258/19 aprilie 2012 a fost publicată Legea nr. 63/2012 pentru modificarea şi completarea Codului penal al României şi a Legii nr. 286/2009 privind Codul penal.
Potrivit actului normativ, Codul penal al României, republicat în Monitorul Oficial al României, Partea I, nr. 65 din 16 aprilie 1997, cu modificările şi completările ulterioare, se modifică şi se completează după cum urmează:
La articolul 112, după litera g) se introduce o nouă literă, litera h), cu următorul cuprins:
“h) confiscarea extinsă.”
De asemenea, după articolul 1181 se introduce un nou articol, articolul 1182, cu următorul cuprins:
“Confiscarea extinsă Art. 1182. - Sunt supuse confiscării şi alte bunuri decât cele menţionate la art. 118, în cazul în care persoana este condamnată pentru comiterea uneia dintre infracţiunile de mai jos, dacă fapta este susceptibilă să îi procure un folos material. Pedeapsa prevăzută de lege este închisoarea de 5 ani sau mai mare. Infracţiunile sunt:
p) infracţiuni de corupţie, infracţiuni asimilate infracţiunilor de corupţie, infracţiuni în legatură cu infracţiunile de corupţie, infracţiuni împotriva intereselor financiare ale Uniunii Europene;
s) infracţiuni săvârşite prin intermediul sistemelor informatice şi al mijloacelor de plată electronice;
Conform actului normativ, confiscarea extinsă se dispune dacă valoarea bunurilor dobândite de persoana condamnată, într-o perioadă de 5 ani înainte şi, dacă este cazul, după momentul săvârşirii infracţiunii, până la data emiterii actului de sesizare a instanţei, depăşeşte în mod vădit veniturile obţinute de aceasta în mod licit şi dacă instanţa are convingerea că bunurile respective provin din activităţi infracţionale de natura celor prevăzute mai sus.
Potrivit Legii 63/2012, la stabilirea diferenţei dintre veniturile licite şi valoarea bunurilor dobândite se vor avea în vedere valoarea bunurilor la data dobândirii lor şi cheltuielile făcute de persoana condamnată.
În acelaşi timp, dacă bunurile supuse confiscării nu se găsesc, în locul lor se confiscă bani şi bunuri până la concurenţa valorii acestora.
Totodată, s-a modificat articolul 124, care acum are următorul cuprins:
“Prescripţia specială
Art. 124. – Prescripţia înlătură răspunderea penală oricâte întreruperi ar interveni, dacă termenul de prescripţie prevazut la art. 122 este depăşit cu încă o dată.”
În actul normativ se mai precizează că, ori de câte ori prin legi speciale, prin Codul penal sau prin Codul de procedură penală se face trimitere la art. 118 din Codul penal, trimiterea se va considera făcută la art. 118 şi 1182 şi ori de câte ori prin legi speciale, prin Codul penal sau prin Codul de procedura penală se face trimitere la confiscare ca măsură de siguranţă, trimiterea se va considera făcută şi la confiscarea extinsă.
Atenţie: modificările la Codul Penal din 1997 se vor aplica la data intrării în vigoare a Legii 63/2012. Modificări la Legea nr. 286/2009 privind Codul penal, publicată în Monitorul Oficial al României, Partea I, nr. 510 din 24 iulie 2009
Potrivit Legii 63/2012, la articolul 108, după litera d) se introduce o nouă literă, litera e), cu următorul cuprins:
“e) confiscarea extinsă.”
De asemenea, după articolul 112 se introduce un nou articol, articolul 1121, cu următorul cuprins:
“Confiscarea extinsă
(1) Sunt supuse confiscării şi alte bunuri decât cele menţionate la art. 112, în cazul în care persoana este condamnată pentru comiterea uneia dintre următoarele infracţiuni, dacă fapta este susceptibilă să îi procure un folos material şi pedeapsa prevazută de lege este închisoarea de 4 ani sau mai mare:
Actul normativ mai precizează că, ori de câte ori prin legi speciale, prin Codul penal sau prin Codul de procedură penală se face trimitere la art. 112 din Legea nr. 286/2009 privind Codul penal, trimiterea se va considera făcută la art. 112 şi 1121 şi ori de câte ori prin legi speciale, prin Codul penal sau prin Codul de procedură penală se face trimitere la confiscare ca măsură de siguranţă, trimiterea se va considera făcută şi la confiscarea extinsă.
Atenţie: Modificările la Legea 286/2009 vor intra în vigoare la data intrării în vigoare a Codului Penal din 2009.
Precedentul Proiectul de lege privind modificarea Legii privind performanţa energetică a clădirilor a fost aprobat
Urmatorul Alegeri CSM. Procurorul sef Gheorghe Muscalu, candidat la functia de membru CSM ca reprezentant al PICCJ: „CSM pare a fi un glob de sticla asezat deasupra Justitiei. Perceptia trebuie schimbata. CSM trebuie sa fie un intreg, nu o entitate speciala, care sa guverneze, uneori, peste interesele magistratilor!”	Articole similare
Parlamentul a scos conflictul de interese din Codul Penal. Cu ce a fost înlocuită infracțiunea?	Apr 26, 2017

References: articolul 112
 articolul 1181
 articolul 1182
 articolul 124
 articolul 108
 articolul 112
 articolul 1121
 CSM 
 CSM